Pick Szeged: nagy október vár a csapatra - galériával
Szezonnyitó sajtótájékoztatót tartott a Pick Szeged férfi kézilabdacsapata a Novotel Hotelban.
A vasárnap kezdõdõ férfi kézilabda BL-szezont a THW Kiellel kezdi meg. Ez lesz a 86. mérkõzése a Pick Szegednek, amellyel kapcsolatban a Novotel Hotelben tartottak sajtótájékoztatót. Fekete György, a csapat elsõ embere elmondta, a helyszín nem véletlen: a klub együttmûködést kötött a hotellal, ebben a szezonban a csapat ellenfelei a szállodában pihennek a mérkõzés elõtt.
Skaliczki László vezetõedzõ elmondta, ellenfelük Európa egyik topcsapata, sok csatát megélt, rutinos játékosok alkotják a keretét. – Kezdhettünk volna könnyebb ellenféllel is, de elõbb-utóbb velük is meg kell mérkõznünk. Nagyon gyors kézilabdát játszik a Kiel, az lesz a célunk, hogy minél lassabb játékot erõltetünk rájuk. Könyörtelenül kihasználják a technikai, taktikai hibákat. Negyven nap alatt tizenhárom meccset játszottunk, most vasárnaptól vasárnapig három találkozónk lesz. Nagy a teher, de el kell viselnünk – tette hozzá a vezetõedzõ, aki bízik abban, minden játékosa sikerorientált lesz. – Megvan bennünk a BL-szint. A Kiel egy kicsivel e fölött van, ha száz, száztíz százalékot nyújtunk, akkor egy remek meccset láthat a közönség az Újszegedi Sportcsarnokban.
Skaliczki László elmondta azt is, nagy hónap lesz az október, nagyon komoly sorozat vár a fiúkra. A hónapot a Veszprém elleni rangadó zárja, addig a Koppenhágával, a Leonnal és a Partizán Belgráddal is játszanak a srácok és vár rájuk egy Tatabánya elleni bajnoki, sõt, válogatott mérkõzést is kell játszaniuk. – Az apró lépések híve vagyok, abban bízom, ki tudjuk a maximumot hozni ebbõl a csoportkörbõl. Jó lenne minél kevesebb sérüléssel megúszni ezt a nagy menetelést.
– Mindenkinek az az álma, hogy a Bajnokok Ligájában minél több topcsapattal játsszon – ezt már Vadkerti Attila csapatkapitány mondta, aki kijelentette, tavaly is okoztak már meglepetést, reméli, ezúttal is lesz rá példa.
Mikler Roland, a csapat kapusa tizenharmadik meccsére készül a Bajnokok Ligájában. – Amikor látom, hogy elkezdik lerakni a BL-pálya borítását, akkor mindig egy picit hevesebben dobog a szívem. Minden játékos minden erõtartalékát mozgósítja egy-egy ilyen összecsapáson, ez lesz jellemzõ rénk is – mondta a válogatott kapus, aki azt is megjegyezte, egyre jobb a lába, és már egyáltalán nem zavarja a védésben.
Ancsin Gábor, a csapat BL-újonca még németországi légiósként játszott a Kiellel, sõt sikerélménye is volt. – Tizenháromezer ember elõtt vertük meg õket, fantasztikus érzés volt. Egyelõre nem gondolok rájuk, próbálom függetleníteni magam a mérkõzéstõl, hogy ne izguljam túl a mérkõzést – tette hozzá a Pick átlövõje.
Pick Szeged kézilabda